Podpňovka

Podpňovka () je rod húb. Je to jedlá huba, ktorá sa môže predávať na trhu, za surova a nedostatočne uvarená (usmažená) môže spôsobiť tráviace ťažkosti alebo dokonca ľahkú otravu. 

 Názvy 
Podňovka sa hovorovo označuje ako michalka, medzi ďalšie ľudové regionálne názvy patria podpňúvka, pňovka, podpenka, (pod)pinka, op(i)enka, podpník, (pod)pníček, václavka, láclavka, lacvajka, ráclavka, laclavíčka, vícvalka, michalka, michálka, michalica, michalanka, jesienka, jasienka, hromádka, hromad(z)inka, hromadenka, honcuľa, honcúra, veseliarka, chladnačka, halamaš.Majtánová, M.: Podpňovka obyčajná (michalka) in: Kultúra slova, 1968 (ročník 2), str. 345 a nasl.Slavica Slovaca, zv. 5-6, 1970, str. 73

 Vybrané druhy
Do tohto rodu patria napríklad:
 podpňovka obyčajná (Armillaria mellea)
 podpňovka bezprsteňová (Armillaria socialis)
 podpňovka bledá (Armillaria borealis)
 podpňovka drobná (Armillaria cepistipes)
 podpňovka mokraďová (Armillaria ectypa)
 podpňovka smreková (Armillaria ostoyae)
 podpňovka žltá (Armillaria gallica )
 podpňovka bodkovaná (Armillaria nigropunctata)

Do začiatku 70. rokov sa často všetky dnešné druhy rodu podpňovka uvádzali v literatúre ako jediný druh podpňovka obyčajná (Armillaria mellea).Antonín, V.: Václavky – známé neznámé houby in: Živa, jún 2010,  

Referencie 

Kategória:Physalacriaceae